GiliGold/VAD_KnessetCorpus huggingface dataset:
זאב בילסקי: מה שאתה עושה בעולם הזה יכתיב את מה שיהיה לך בעולם הבא.
משה גפני: אני מתכוון שזה שהם עושים צדקה ועושים חסד – באמת הם ראויים לכל שבח, מסכים לגמרי – אבל המפעל עלול להתמוטט.
שלי יחימוביץ': המצווה הכי גדולה, לפי הרמב"ם, היא לספק לאדם פרנסה.
שלי יחימוביץ': מתחתיה יש מתן בסתר והכי נמוך זה מתן בפומבי.
שלי יחימוביץ': זה דברי חכמים, לא אני אמרתי את זה אלא הרמב"ם.
משה גפני: זאב, עכשיו לגופו של עניין.
זאב בילסקי: אגב, שרגא ברוש, גם אני בעוונותי הרבים הייתי בתדיראן והייתי באותו יום בתפרון ובערב צלצלתי אליך שתעזור, ואיפה שאפשר עזרת ואיפה שאי אפשר - אי אפשר לעזור.
זאב בילסקי: אבל אפשר לעזור, ובסיור הזה שיינו עם חבר הכנסת פיניאן הצלנו כמה תופרות שהגיעו מרוסיה וכל מה שהן יודעות זה לתפור.
זאב בילסקי: אתה יודע מה, אם כל הסיפור שלי בכנסת רק בשביל התופרות שהצלנו באותו יום – כבר היה שווה.
משה גפני: ועוד כמה דברים: ניצולי השואה ועוד דברים.
זאב בילסקי: זה כבר בונוס.
זאב בילסקי: אותן תופרות שהגיעו לשם, עמדו שם עם שלטים, בוכות מבושה.
זאב בילסקי: עולות חדשות שצריכות לעבוד שם.
זאב בילסקי: אני הייתי שם, לא אשכח את זה ואם עזרנו להם אז שווה שחברי הכנסת יסיירו וינסו לעזור.
זאב בילסקי: לעצם העניין, אדוני היושב ראש, אני מציע שאתה תטיל גם על האוצר, גם על ההסתדרות – יש לנו היום הסתדרות אחראית, יש היום אנשים שלא מתלהמים – לנסות לראות איך אפשר לבסס את התעשייה הזאת.
זאב בילסקי: דרך אגב, כשמפעל מצליח לא רק העובדים הם אלה שמצליחים.
זאב בילסקי: בדרך כלל כשמפ
זאב בילסקי: על מצליח זה שילוב של העובדים וההנהלה, יחד מצליחים.
זאב בילסקי: בדרך כלל, כשנכשלים מאשימים את ההנהלה, כי הם מוליכים את הקו.
זאב בילסקי: לכן, אני חושב שצריך למצוא פתרון כמה שיותר מהר, עם מעורבות של כל הגורמים על מנת להשאיר את המפעל הזה ולהבטיח את מקום תעסוקתם של העובדים.
משה גפני: חבר הכנסת מגלי והבה ואחריו – שי חרמש.
מגלי והבה: אדוני היושב ראש, אני לא רוצה לחזור על דברים שחבריי אמרו.
מגלי והבה: אבל אם אנחנו מקיימים פה את הדיון, אז מבחינתי בכל אופן, זה כדי לדאוג שהעובדים שנמצאים שם ימשיכו להביא פרנסה למשפחות שלהם בכל תנאי.
מגלי והבה: זה קורה לנו, לצערי הרב, בוועדה יותר מפעם אחת, שאנחנו באים לדון, לנתח ולטפל והתוצאה הסופית היא שהעובדים הולכים הביתה.
מגלי והבה: אני שמח שאני מנוטרל מכל המחמאות האלה.
מגלי והבה: תאמינו לי, כל אחד עושה מה שהוא חושב לנכון אבל הוא יודע גם מה טובתו, ואני לא רוצה לפרט.
מגלי והבה: אלה שתורמים, עוזרים, מסייעים ותומכים, אנחנו גם יודעים מה התמורה.
מגלי והבה: מכיוון שלא קיבלתי תרומות ולא מחמאות - - -
שי חרמש: מעולם לא תרמתי ומעולם לא נתרמתי.
מגלי והבה: מתאים לי.
מגלי והבה: החשוב ביותר כשאנחנו באים לדון – אני מקבל את דעת החברים - זה לשמור על המפעל.
מגלי והבה: שמענו מג'ומס דברי חוכמה בנושא הזה, איך אפשר לשמור על המפעל רווחי, גם בבעלות המדינה וגם אלה שהקימו אותו לא חלמו שיגיעו לנקודה שהמפעל הזה בעוד כמה שנים יתגלגל בשדות זרים.
מגלי והבה: אני אומר לעובדים: אל תיבהלו.
מגלי והבה: יש מי שיעמוד לצדכם, מי שיילחם בשבילכם, כי אתם אלה שצריכים להתפרנס ולהתפרנס בכבוד.
יהודה דדון: שהמדינה תקנה את המניות בבורסה לפני שהסיני יקנה.
משה גפני: תודה, חבר הכנסת והבה.
משה גפני: חבר הכנסת שי חרמש, בבקשה.
שי חרמש: קודם כול, להבהרת העניין לעובדים ולהנהלה - הגוף שיושב מולכם אין לו שום יכולת להכריע ולהשפיע ולקבוע ולפסוק עבורכם מה אתם אמורים לעשות.
שי חרמש: כדי שהדברים יהיו ברורים, שרגא.
שי חרמש: אנחנו נמצאים במציאות שבה ברגע שיש לגוף רכוש פרטי, הוא עושה בו מה שהוא עושה בו.
שי חרמש: אבל יש פה משהו שהוא מעבר לעניין.
שי חרמש: בתיאור שתיארנו את אזור באר-שבע הוא באמת תלוי תעסוקה.
שי חרמש: אנחנו זוכרים את סיפור יקנעם וסולתם במעבר מהמרגמות לסירי בישול.
שי חרמש: המציאות של הנגב המרכזי והדרומי די דומה למציאות הזאת.
שי חרמש: חמישה-שישה מפעלים גדולים, מעסיקים גדולים.
שי חרמש: ברגע שתהיה תזוזה גלובלית עולמית אני מפחד שהאזור הזה ימצא את עצמו במציאות של חזרה לשנות ה-50.
שי חרמש: העובדה שמתנהל משא ומתן שקט, בחדר סגור ובלי תקשורת היא בשורה חשובה עבורי.
שי חרמש: העובדה שמתנהל משא ומתן שקט, בלי חיפוש כותרות – ואני אומר את זה גם לוועד – היא לטובת העניין.
שי חרמש: אני חושב שדברים שיכולים להיסגר בהבנה בין שני צדדים משיגים יותר מאשר בתקשורת.
שי חרמש: אני מברך על העניין, כי יש פה מספיק אנרגיה וחומר דלק שיכולים להצית ולהשבית מחר את כל באר-שבע ואת כל הנגב.
שי חרמש: אם הייתם קוראים להשבתה הזאת היינו הולכים אחריכם, כי זה חשוב לנו.
שי חרמש: טוב שזה לא על סדר היום.
שי חרמש: הייתי אומר דבר אחד בכל זאת לקבוצה – ולא מדובר פה על אגן כמפעל בודד, אלא על אגן כחלק מקבוצה - עם מפעל רווחי, כמובן שהוא יכול להרוויח יותר במקומות אחרים.
שי חרמש: עמי, יש פה איזושהי קריאה לאחריות לאומית – אני אומר את זה כאיש הנגב.
שי חרמש: אם זה היה מפעל שתלוי רק המפעל עצמו, אם זה היה מפעל שמפסיד, אם זה היה מפעל שאין לו גיבוי מקבוצה רחבה יותר הייתי אומר שעצות אני לא יכול לתת לכם וכסף גם אין לי.
שי חרמש: אבל ברגע שמדובר על חלק מקבוצה מאוד-מאוד גדולה ומאוד חזקה במשק – לשמחתי, אני לא מערבב פה ביזנס עם פילנתרופיה – אולי טוב שיש חוזק וחוסן פיננסי כאלה, גם לספוג דברים כאלה וגם לא להתפתות להעלות רווח משוליים כאלה ואחרים למדרגה יותר גבוהה כשאפשר להשיג במקומות אחרים ולצאת לשדות זרים.
שי חרמש: הקריאה היחידה שאני יכול להוציא מפה כרגע, לפחות בהבנתי כאיש נגב, איש שמנסה למצוא את הבנה בנושא, זה להגיד לכם שתיקחו אחריות לאומית על העניין.
שי חרמש: לפחות בכל המהלך הזה אל תאבדו שליטה.
שי חרמש: אני לא אומר שלא תכניסו שותפים.
שי חרמש: תכניסו שותפים, אם זה יכול לשפר את המצב, לשפר את המינוף, להכניס הקטנת סיכום – לא אני אתן לכם עצות לא לעשות את זה.
שי חרמש: כבקשה שלנו בכל המשא ומתן הזה: אל תאבדו שליטה, כי כשאתם תאבדו שליטה המפעל לא יהיה שם, כשהמפעל לא יהיה שם באר-שבע והדרום ייראו אחרת.
שי חרמש: זה הדבר המכסימלי שיכול לעשות מי שיושב פה כרגע.
משה גפני: אבנר בן סניור, יושב ראש ועד עובדי הברום.
אבנר בן סניור: בקצרה, כבר אמרו פה הכול.
אבנר בן סניור: אני רק רוצה להביע הזדהות עם עובדי מכתשים.
אבנר בן סניור: גם אנחנו בברום ידענו ימים קשים.
אבנר בן סניור: העובדים אספו ברגים מהרצפה כדי שהמפעל לא יפסיד והיום הוא רואה ימים טובים.
אבנר בן סניור: אין יותר טובים מהעובדים וההנהלה לפתור את הבעיה.
אבנר בן סניור: הסינים לא יפתרו את הבעיה, הסינים ישאבו את הידע ובמפעל הזה – והם שכנים שלנו – יישארו ברזלים בלבד.
אבנר בן סניור: הם יהיו הסנונית הראשונה.
אבנר בן סניור: אני חושב שכל הבעלים של המפעלים מחכים לראות, ואם הם יוכלו לעשות אקזיט כולנו בנגב נסבול מזה והמצב שלנו יהיה הרבה יותר גרוע מהמצב שאנחנו נמצאים בו היום.
משה גפני: איתי יחזקאלי, אתה הכלכלן הראשי במשרד התמ"ת במרכז ההשקעות.
משה גפני: אתה יכול להגיד לנו נתונים לגבי מכתשים?
איתי יחזקאלי: מכתשים קיבלו כתבי אישור במשך הרבה שנים, יש רישומים משנות ה-70', והם גם השקיעו.
איתי יחזקאלי: יש עדיין מספר תוכניות פעילות שאושרו בשנות ה-2000.
איתי יחזקאלי: התוכנית האחרונה אושרה רק ביולי 2010 על השקעה של כ-220 מיליון שקלים.
איתי יחזקאלי: הם הגישו בקשה והבקשה הזאת אושרה.
איתי יחזקאלי: 220 מיליו שקלים השקעה של המפעל, ומדובר על מענק של 20 מיליון שקלים כי לא כל ההשקעה אושרה לצורך מתן מענק.
איתי יחזקאלי: לפי חוק עידוד השקעות הון, מפעל שקיבל כתבי אישור ומעביר בעלות חייב לקבל את אישור מרכז ההשקעות לפני העברת הבעלות כתנאי לביצוע העברת הבעלות, משום שהקבוצה או הגוף שקונה את המפעל או את הבעלות חייב להיכנס בנעליו מבחינת ההתחייבויות.
משה גפני: כשאתם נותנים מענק למפעל אתם מתנים את זה במשהו?
איתי יחזקאלי: כשאנחנו נותנים מענק למפעל הוא חייב להפעיל את החלק שקיבל עליו את המענק במשך שבע שנים.
משה גפני: הוא יכול להעביר בעלות?
איתי יחזקאלי: הוא יכול להעביר בעלות, בתנאי שזה מאושר על-ידי מינהלת מרכז ההשקעות, כאשר הבעלים החדש מקבל עליו את כל ההתחייבויות שהיו לאלה שאושר להם.
איתי יחזקאלי: דהיינו, הוא חייב להפעיל את המפעל במשך אותן שבע שנים.
משה גפני: מכתשים אגן פנו אליכם שהם רוצים להעביר בעלות?
איתי יחזקאלי: לא.
משה גפני: זאת אומרת, הם מנהלים משא ומתן עם הסינים וברגע שהם מגיעים להסכמות הם ייפנו אליכם.
משה גפני: אם הם לא פונים אליכם, אז מה?
איתי יחזקאלי: אם הם לא פונים אז הם לא פונים.
משה גפני: אז מה יקרה?
משה גפני: נתתם להם כסף.
איתי יחזקאלי: הם חייבים למלא אחרי ההתחייבויות שהם קיבלו על עצמם.
עמי אראל: אנחנו חברה מקיימת חוק.
עמי אראל: יש ספק בזה בכלל?
משה גפני: מה דעתך שיש ספק שלא כולם שומרים חוק במדינה?
עמי אראל: יכול להיות, אבל אני חושב שבפורום הזה, החברה הזאת - - -
משה גפני: אני רוצה לברר בגלל שהנושא לא רק מכתשים.
משה גפני: אני רוצה לדעת מה העיקרון.
משה גפני: אתם עכשיו הדוגמה והמשל, אבל לא הנמשל דווקא.
משה גפני: זאת אומרת, הם חייבים לפנות אליכם כדי לקבל אישור.
משה גפני: באיזה הם שלב פונים אליכם?
איתי יחזקאלי: בדרך כלל פונים או כשהעסקה הולכת להיסגר, לפני שההסכם נחתם, או שההסכם בתנאי שמקבלים את אישור.
איתי יחזקאלי: בכל מקרה, הם חייבים לקבל את האישור.
ציון פיניאן: היו מקרים שהתנגדתם?
איתי יחזקאלי: היו מקרים.
איתי יחזקאלי: בדרך כלל לא, אם הקונה מקבל את כל ההתחייבויות של המוכר.
ציון פיניאן: אבל היו מקרים שהוא לא קיבל ואתם התנגדתם?
ציון פיניאן: אז מה קרה?
איתי יחזקאלי: אם הוא לא קיבל אז בוודאי שאין אישור.
איתי יחזקאלי: העסקה לא בוצעה.
משה גפני: השאלה יותר מסובכת.
משה גפני: השאלה היא מה קורה כשהוא מקבל אבל אתה, כמרכז ההשקעות, מבין שהוא לא יוכל לעמוד בזה?
יהודה דדון: לסינים מספיק כסף לשלם התחייבויות של כולם.
איתי יחזקאלי: אם הקונה לא ממלא אחרי ההתחייבויות אז על פי החוק כתב האישור מבוטל והוא צריך להחזיר את ההטבות שהוא קיבל.
משה גפני: יכול להיות שארצה לדעת כמה מכתשים קיבלו במהלך השנים, אבל אני מקווה שלא נגיע לעניין הזה.
משה גפני: יש עוד מישהו שרוצה להתבטא?
משה גפני: במקרה הספציפי של מכתשים אגן, מה שאמרת קודם עמי הראל, היה בסדר.
משה גפני: אני שמח על מה שאמרת.
משה גפני: אני מבקש שוועדת הכספים תעקוב אחרי הדבר זה.
משה גפני: היות שמתנהל משא ומתן אנחנו לא רוצים להיות מעורבים בו, אנחנו רוצים שהכול יהיה בסדר מכיוון שכולנו יודעים – והיטיב לבטא את זה חבר הכנסת חיים אורון וכולם אמרו את זה - שזה אחד מהעוגנים הגדולים של הנגב, אני זוכר מהתקופה בה גרתי שם.
משה גפני: אנחנו לא יכולים לוותר על זה, גם כנכס לאומי.
משה גפני: אני לא מקבל את האמירה שאין לנו בכלל מה לעשות בעניין הזה.
משה גפני: בוודאי שיש לנו מה לעשות בעניין הזה ונצטרך לעשות, אם נהיה חייבים.
משה גפני: אנחנו מעדיפים לעמוד מהצד בגלל שבאמת מדובר במפעל שאנחנו מקווים שימשיך לפעול והעובדים ימשיכו להיות מוגנים.
משה גפני: יש לי ספקות בעניין הזה, מכיוון שזה נכון לעובדים של השנה, אולי יהיה נכון לעובדים של עוד שנתיים, זה לא נכון לטווח הארוך.
משה גפני: על כל פנים, יש חשש שזה לא נכון.
משה גפני: לכן, אני מבקש אם תוכלו לדווח לוועדה האם העסקה הזאת מתקדמת, העסקה יוצאת לפועל – כן או לא.
משה גפני: אתם לא חייבים, אין לי סמכות חוקית לדרוש את זה מכם בגלל שאתם לא חייבים לנו, אבל אני מבקש שתדווחו לוועדה, בעוד שבועיים, חודש, האם באמת זה מתקדם בגלל שחשוב לנו הנושא של הנגב, חשובים לנו העובדים וחשוב לנו גם המפעל.
משה גפני: אנחנו לא רוצים שברבות השנים הוא יהפוך להיות מפעל סיני.
משה גפני: אנחנו רוצים שהמפעל הזה יתקיים.
משה גפני: אם אתם לא חושבים לדווח לנו על זה אז גם תאמרו לנו.
משה גפני: זה בסדר, זו לא עבירה על החוק.
משה גפני: אתם לא חייבים לדווח לוועדת הכספים של הכנסת, אבל השאלה אם נעבוד בשיתוף פעולה או שנעבוד אחד נגד השני.
משה גפני: אני מעדיף לעבוד יחד.
משה גפני: במקביל, בחוק לעידוד השקעות נצטרך לתת את הדעת מכיוון שאנחנו כבר נמצאים במצב שמתחיל להיות לא פחות רע מאשר העולם המערבי כולו.
משה גפני: זה נושא לאומי ממדרגה ראשונה.
משה גפני: האם אנחנו יכולים להמשיך את המצב הזה, שבו התעשייה מתחמקת לנו מהידיים?
משה גפני: אנחנו, כמדינה, נותנים כספים, והרבה מאוד כספים, וכאילו אנחנו טומנים את הראש בחול, לא מבינים מה שהולך לקרות.
משה גפני: יש פה טענות נכונות, שרגא ברוש; בן-אדם משקיע את כספו, אנחנו רוצים שהוא ירוויח, והוא רוצה להרוויח יותר.
משה גפני: אבל מול זה עומדים אינטרסים נוספים, ולכנסת יש כוח, היא יכולה להפעיל כוח.
משה גפני: היא לא מעוניינת להפעיל כוח בדברים האלה, אבל היא יכולה.
משה גפני: אין דבר כזה שהיא לא יכולה.
משה גפני: אני מסכם את זה: תודיעו לנו אם אתם רוצים לדווח לנו.
משה גפני: אתם רוצים?
עמי אראל: אני חוזר ואומר: אנחנו חברה ציבורית, אנחנו מדווחים.
עמי אראל: לכן אין בעיה גם לדווח לכם.
משה גפני: מר אראל, שמתי לב גם אתמול בטלפון שאתה איש חכם.
משה גפני: הבנת מה שאני שואל.
עמי אראל: אני מבין ואני אומר לך: אנחנו נדווח.
חיים גבריאלי: אדוני היושב ראש, עצם העובדה שהגענו לפה בהרכב מלא - - -
עמי אראל: אנחנו אזרחים של המדינה ואנחנו מכבדים אתכם.
משה גפני: במקביל, בנושא הכללי, גם בחוק לעידוד השקעות הון וגם לגבי מה שמגיע עכשיו בחוק ההתייעלות ובתקציב, נצטרך לתת את הדעת על העניין הזה בגלל שמדינת ישראל נכנסת לתקופה שהיא בעייתית מאוד מבחינת היציבות של מפעלי התעשייה, של כל מה שקורה במדינה עם ההעברה למקומות אחרים, שבהם יכול להיות שהרווח יהיה יותר גדול אבל המדינה תעמוד בפני שוקת שבורה.
משה גפני: נקיים על זה דיונים נוספים.
משה גפני: צו תעריף המכס והפטורים ומס קניה על טובין (תיקון מס' 19), התש"ע-2010 (דלקים)     צו הבלו על הדלק (הטלת בלו) (תיקון), התש"ע-2010
קובי בוזו: הצו שלנו עוסק בשינוי מהעדכון של הבלו.
קובי בוזו: עד הצו הזה היינו מעדכנים את הבלו כל שלושה חודשים בהתאם לשינוי במדד המחירים לצרכן.
קובי בוזו: אם הוא היה עולה או אם הוא היה יורד, היינו מעדכנים את הבלו ואת מס הקניה בצו תעריף המכס.
קובי בוזו: ראינו שיש לנו בעיה עם ההחזרים שאנחנו נותנים במסגרת הסדר הסולר.
קובי בוזו: ההחזרים הם כל חודשיים והעדכון שלנו הוא כל שלושה חודשים ולכן היה נוצר מצב בו בתקופה אחת של חודשיים היה בלו בשיעור אחד בחודש מרץ למשל ושיעור אחר של בלו בחודש אפריל.
קובי בוזו: לכן זה היה יוצר בלבול בקרב העוסקים שהיו מקבלים את הבלו כי הם היו מדווחים על סכום של חודשיים אבל בעצם הם לא ידעו בדיוק איזה בלו הם היו צריכים לקבל.
קובי בוזו: הם היו מגישים את הבקשה להחזר, אנחנו היינו שולחים להם מכתב תיקון והם היו צריכים לבוא ולתקן, דבר שהיה מסרבל את התהליך.
קובי בוזו: החלטנו למנוע את המצב הזה ולעדכן את הבלו כל ארבעה חודשים, כל שכל חודשיים שנכנסים במסגרת העדכון, הבלו יהיה אותו בלו.
קובי בוזו: כלומר, ינואר, פברואר, מרץ ואפריל, עדיין יישאר אותו בלו.
משה גפני: אם כן, זה יהיה שלוש פעמים בשנה.
משה גפני: בינואר, במאי ובספטמבר?
משה גפני: ואז זה יהיה מתואם.
קובי בוזו: כן, אז זה יהיה מתואם, כי יהיה ינואר-פברואר ומרץ-אפריל, שאלה הן שתי תקופות שהבלו לא משתנה, אחרי כן יהיה מאי-יוני, יולי-אוגוסט, ושוב, הבלו לא משתנה, וכן הלאה, ספטמבר-אוקטובר, נובמבר-דצמבר.
משה גפני: יש השגות על זה?
משה גפני: צו תעריף המכס והפטורים ומס קניה על טובין (תיקון מס' 19), התש"ע-2010 (דלקים) – אושר פה אחד     צו הבלו על הדלק (הטלת בלו) (תיקון), התש"ע-2010  – אושר פה אחד
משה גפני: התש"ע-2010     צו תעריף המכס והפטורים ומס קניה על טובין (תיקון מס' 10) (תיקון מס' 2), התש"ע-2010 (תוספי תזונה, אלכוהול לחיטוי, טובין שונים)
שירלי אביבי: אנחנו מדברים על איזשהו תיקון שאנחנו עושים בהמשך לרפורמה שנעשתה בנושא משקאות משכרים.
שירלי אביבי: במהלך החודשים לאחר פרסום הרפורמה, התגלו מעט עיוותים במוצרים שונים בהם עשינו את הרפורמה ולכן אנחנו מביאים את זה לאישור ועדת הכספים.
שירלי אביבי: מדובר בשלושה תיקונים שעיקרם או הפחתה או העלאה תיאורטית בלבד.
שירלי אביבי: את ההפחתה אנחנו נציג כאן אבל לא נדון בה כי זוהי הפחתה.
שירלי אביבי: מדובר באלכוהול לחיטוי של 70 אחוזים וכתוצאה מהרפורמה האלכוהול הזה היה אמור לשלם מס קניה, אבל בתיקון האחרון שאנחנו מביאים לכאן הפחתנו את המס.
טמיר כהן: זה אלכוהול רפואי?
שירלי אביבי: כן.
שירלי אביבי: אלכוהול רפואי.
שירלי אביבי: כל עוד מדובר באלכוהול רפואי, הוא לא ישלם מס קניה.
שירלי אביבי: זה העדכון הראשון.
שירלי אביבי: בנוסף לכך, תוספי תזונה.
שירלי אביבי: בהגדרה שפורסמה ברפורמה דיברו על תוספי תזונה כגון פרחי בך אבל ההגדרה לא שיקפה את המציאות כי  פרחי בך לא הוגדרו כתוספי תזונה במשרד הבריאות וזה יצר בלבול .
שירלי אביבי: בנוסף לכך, תוספי תזונה שכן היו אמורים להיכנס לפרט הזה, בגלל שהגבלנו את זה בכמות של עד 100 מיליליטר לא נכנסו, כמו מוצר שנקרא סוודיש ביטר.
שירלי אביבי: בתיקון הזה אנחנו מכניסים את המוצרים שהם כן מוגדרים על ידי משרד הבריאות כתוספי תזונה ואנחנו מסתמכים על האישורים שהוא מספק.
שירלי אביבי: אנחנו מעלים את ההגבלה של האריזה שצריכה להיות בתכולה של עד 250 מיליליטר ואנחנו מגבילים את זה באחוז אלכוהול של עד 30 אחוזים על מנת למנוע את המקסימום זליגה אפשרית של משקאות משכרים שיכולים להגיע ממקומות אחרים לתוך ההגדרה הזאת.
שירלי אביבי: מס הקניה שאנחנו קובעים כאן הוא מס קניה של 80 שקלים לליטר אלכוהול שזה מס הקניה שאמור להתרחש ב-2014 בהתאם להחלטה שאושרה על ידי  ועדת הכספים.
שירלי אביבי: אנחנו פשוט מזרזים את התהליך של הרפורמה והמוצרים האלה יקבלו את שיעור המס שמלכתחילה הם היו אמורים לקבל בשנת 2014.
שירלי אביבי: התיקון השלישי.
שירלי אביבי: מכיוון שפרחי בך יצאו מההגדרה של תוספי התזונה ואין להם שום אישור של משרד הבריאות, אנחנו יצרנו פרט וניסינו להגביל אותו כמה שאפשר כדי שלא תהיה זליגה של משקאות משכרים לתוך הפרט הזה.
שירלי אביבי: לכן הגדרנו פרט מיוחד ובו אנחנו מגבילים גם את אחוז הכוהל וגם את האריזה שצריכה להיות עד 20 מיליליטר והיא צריכה להיות מיועדת לשימוש רק באמצעות טפטפת או מרסס.
שירלי אביבי: זה נועד לטובין כמו כל מיני תכשירים שנקראים הומואופתים כאלה ואחרים כמו רסיו רמדיך, כמו פרחי בך, שמטפטפים אותם לתוך כוס או מטפטפים אותם על הלשון או מרססים אותם ואז יש אומרים שיש להם אפקט הרגעה.
שירלי אביבי: בגלל השימוש שלהם שהוא בטפטוף, באמצעות טפטפת והם באריזה של עד 20 מיליליטר, ההשפעות השליליות שיכולות להיגרם מהן, כמו במשקאות משכרים, לא קיימות.
שירלי אביבי: לכן גם במוצרים האלה אנחנו מקדימים את תהליך הרפורמה ולא מחכים ל-2014.
שירלי אביבי: כל המוצרים האלה, המחיר שלהם בשוק הוא מאוד מאוד גבוה ולכן מדובר בהפחתת מס.
שירלי אביבי: מכיוון שאנחנו עוברים משיטה של אחוזי לשיטה של קצוב, זה חייב את אישור ועדת הכספים.
חיים אורון: בהזדמנות זו אני רוצה להעלות את זכרו של בועז סופר, וזה נאמר באירוניה.
חיים אורון: נשאר כאן סיפור ההפחתות של המשקאות המשכרים והיה כאן מה שהיה.
חיים אורון: אנחנו אמרנו שאנחנו רוצים החלטה.
חיים אורון: לא החלטה שאם לא יתעוררו, אז קורה משהו, אלא אנחנו רוצים החלטה.
חיים אורון: אני מרגיש שזה בורח.
חיים אורון: אני מבקש לקבל כאן את ההחלטה.
שירלי אביבי: הדיון בוועדה זכור לי היטב ובאמת יושב ראש הוועדה ביקש מאתנו למצוא פתרון ולמצוא איזשהו מכנה משותף בין היבוא לבין הייצור המקומי לעניין מכס על וודקה בלבד.
שירלי אביבי: ניתן לנו שבוע כדי למצוא מכנה משותף.
שירלי אביבי: תוך שלושה ימים הגענו לאיזשהו מכנה משותף גם עם הייצור המקומי וגם עם היבוא, שלחנו אותו לאישור ועדת הכספים וביקשנו לקיים דיון מזורז בעניין הזה אבל עד היום לא התקיים הדיון הזה.
שירלי אביבי: מבחינתנו העניין סגור.
שירלי אביבי: אנחנו הגענו לאיזושהי הסכמה וביקשנו את הדיון בוועדת הכספים אבל הוא לא התקיים.
משה גפני: מתי העברתם את זה?
שירלי אביבי: ישיבת ועדת הכספים התקיימה ב-27 ביוני – אבל אל תתפסו אותי בתאריך, אבל זה היה בסוף יוני.
שירלי אביבי: אנחנו שלחנו לכם מכתב במייל.
חיים אורון: מישהו ביקש ממך לדחות את זה.
חיים אורון: אני לא יודע, אבל אני מנחש שמישהו ביקש ממך לדחות את זה.
שירלי אביבי: אנחנו שלחנו את ההסכמה שהתקבלה.
משה גפני: טמיר יבדוק אם הבקשה הזאת הגיעה.
חיים אורון: אם היא לא הגיעה, שישלחו עוד פעם.
משה גפני: שישלחו עוד הפעם.
שירלי אביבי: אני אשלח היום, ברגע שאגיע למשרד.
שירלי אביבי: הייתה איזושהי הסכמה אליה הגיעו בין היבוא לייצור המקומי.
חזקיה ישראל: צריך לקבוע  תאריך יעד.
משה גפני: מפעם לפעם אנחנו עוברים על כל הדברים שנמצאים על השולחן.
משה גפני: יש דברים שאני באמת מבקש לא להביא כי הם שנויים במחלוקת, אבל אני לא זוכר שהגיעה בקשה כזאת אבל יכול להיות שכן הגיעה ולא שמנו לב.
משה גפני: אם הבקשה שלא הגיעה, טמיר יאמר לך ותשלחו שוב.
משה גפני: יכול להיות שיש כאן בעיה.
שירלי אביבי: לא, אין בעיה.
שירלי אביבי: יש הסכמה בין היבוא לבין הייצור המקומי.
משה גפני: אם אין בעיה, אני אשים את זה מיד בסדר היום.
שירלי אביבי: שרגא ברוש היה מעורב בזה ויש את האישור שלו.
מירב תורג'מן: זה לא דורש תיקון של הצו?
שירלי אביבי: זה דורש תיקון של הצו.
מירב תורג'מן: למה לא פרסמתם את זה?
שירלי אביבי: כי ביקשנו קודם את האישור של ועדת הכספים.
משה גפני: אני חושב שהתנאי שלנו היה שלא יפרסמו את זה.
משה גפני: טמיר, תבדוק אם זה הגיע.
שירלי אביבי: בכל מקרה אני אשלח את זה שוב.
משה גפני: צו תעריף המכס והפטורים ומס קניה על טובין (הוראת שעה) (מס' 3) (תיקון מס' 2),
משה גפני: אושר פה אחד     צו תעריף המכס והפטורים ומס קניה על טובין (תיקון מס' 10) (תיקון מס' 2), התש"ע-2010 (תוספי תזונה, אלכוהול לחיטוי, טובין שונים) – אושר פה אחד
משה גפני: אנחנו ממשיכים
שירלי אביבי: הצו הזה הגיע בטעות לוועדת הכספים.
מירב תורג'מן: לגבי האפרסמון.
שירלי אביבי: לגבי האפרסמון.
שירלי אביבי: הצו הזה בנוי גם מעזים לרבייה וגם מאפרסמון, משום מה שניהם עלו, אבל האפרסמון עצמו הוא הפחתה בלבד ואין צורך לדון בו בוועדה.
שירלי אביבי: אנחנו מדברים רק על העזים  לרבייה.
שירלי אביבי: משרד החקלאות פנה אלינו בבקשה להגדיר מחדש את המשמעות של גזעים לרבייה.
שירלי אביבי: עד לפני התיקון הזה היה מדובר בגזעים לרבייה כאשר היה פיקוח של השירות הווטרינרי של משרד החקלאות שפיקח על איזה עזים וכבשים נכנסים לארץ לצורכי רבייה אבל ההגדרה הזאת לא הייתה ברורה כי כל עז עקרונית יכולה להיות לרבייה.
שירלי אביבי: בתקופה האחרונה הגיעו כל מיני פניות ושאלות לגבי הגדרת עזים לרבייה כי  עזים לרבייה יכולות להיות מוגדרות בצורה הכי פשוטה שיש האומרת מסוגלים לרבות, אבל לא זאת ההגדרה שמשרד החקלאות מעונין בה או רוצה לייבא לארץ רק גזעים שנועדו לצורכי טיפוח בלבד.
שירלי אביבי: לכן אנחנו מתאימים את ההגדרה הזאת, כדי לאפשר יבוא של גזעים לטיפוח בלבד.
מירב תורג'מן: איפה בעצם מתבטאת העלייה?
שירלי אביבי: בהגדרה.
שירלי אביבי: ברגע שאלה גזעים לרבייה, כל עז יכולה עקרונית לרבות ועם הטיפוח, הן מגיעות לכאן עם גנים מיוחדים שנועדו להרבות עזים וכבשים, בגלל התכונות שלהם.
מירב תורג'מן: יש צפי הכנסות?
שירלי אביבי: לא. בעקבות ההגדרה הזאת, הכללים במשרד החקלאות, בשירות הווטרינרי, הרבה יותר ברורים ולאור התיקון הזה יגיעו לארץ הרבה יותר גזעים שנועדו לטיפוח מאשר הגיעו לפני כן.
משה גפני: צו תעריף המכס והפטורים ומס קניה על טובין (תיקון מס' 23), התשע"א-2010 (עזים גזעיים המיובאים לרבייה, אפרסמון) – אושר פה אחד
משה גפני: פניות מספר 561 ו-562 – משרד ראש הממשלה
דרורית שטיינמץ: העברות ממשרד השיכון למשרד ראש הממשלה.
משה גפני: אנחנו כבר דנו על העניין הזה.
דרורית שטיינמץ: נכון.
משה גפני: יש כאן מכתב מחגי טולדנו, עוזר מנכ"ל משרד הבינוי והשיכון: "בהמשך לשאלת חבר הוועדה, חבר הכנסת יעקב אדרי, התקציב בסך 1.2 מיליון שקלים שביקשנו להעביר מהמשרד לענייני מיעוטים למשרדנו נועד לצורך בניית אולם ספורט בישוב נצרת, 700 אלף שקלים, ולצורך השלמת מבנה ספורט בישוב ריינה, 500 אלף שקלים".
יעקב אדרי: קיבלתי את זה.
יעקב אדרי: זה בסדר.
אמנון כהן: למה שם ולא במקומות אחרים?
משה גפני: אנחנו בעד המיעוטים.
משה גפני: פניות מספר 561 ו-562 – אושרו פה אחד         פנייה מספר 597 –
דני גלושנקוב: הפנייה נועדה להעביר 5 מיליון שקלים עבור פעילות המינהל בחינוך העצמאי ועוד 7 מיליון שקלים עבור סמינרים להכשרת עובדי הוראה בהתאם להסכם הקואליציוני עם סיעת יהדות התורה.
דני גלושנקוב: כמו כן הפנייה כוללת 2,5 מיליון שקלים תוספת לחברה להגנת הטבע.
משה גפני: על פי בקשתי.
דני גלושנקוב: נכון.
משה גפני: גם בשנה שעברה ביקשתי זאת.
אמנון כהן: על חשבון תקציב קואליציוני?
משה גפני: לא.     	אנחנו מצביעים.
משה גפני: ה צ ב ע ה     פנייה מספר  597 – אושרה פה אחד     פניות מספר 600 ו-601 –
אנסטסיה סובודינה: מדובר במיגון אוכלוסייה.
אנסטסיה סובודינה: הפנייה נועדה לתקצב סך של 19 מיליון ו-390 אלף שקלים עבור מיגון אוכלוסייה לתוכנית סופת חול.
אמנון כהן: איזה אזורים?
אנסטסיה סובודינה: ביהודה ושומרון ועזה.
יעקב אדרי: לא הבנתי למי זה עובר.
יעקב אדרי: ממי למי?
יעקב אדרי: מאיזה משרדים זה עובר?
אנסטסיה סובודינה: משרד הביטחון משתתף בהוצאות מיגון אזרחיות.
אנסטסיה סובודינה: לחיסונים ורכש מסכות מגן.
משה גפני: מה שהתפרסם שזה ממגן רק 60 אחוזים מהאוכלוסייה, זה המצב?
אנסטסיה סובודינה: ב-2013, כן.
אנסטסיה סובודינה: ב-2013 מגיעים ל-60 אחוזים מהאוכלוסייה כי זאת תוכנית רב שנתית.
אנסטסיה סובודינה: זאת פריסה לחמש שנים.
אנסטסיה סובודינה: מתנהלים דיונים עם הגורמים הרלוונטיים.
משה גפני: מה עם המסכות לבעלי זקן?
משה גפני: אני מבין שאין מה לדבר בנושא הזה.
משה גפני: פניות מספר 600 ו-601 – אושרו פה אחד     פניות מספר 602 ו-603 - משרד התעשייה     	נדמה לי שזאת תעסוקת חרדים.
משה גפני: אני לא בטוח, אבל יכול להיות.
משה גפני: אני חושב שזה שחר כחול.
משה גפני: אם הרפרנט לא כאן, אני נועל את הישיבה.
משה גפני: זה נראה דבר חיובי, אבל הרפרנט לא כאן ולכן נדחה את זה.
יעקב אדרי: איפה מתקיים הדיון על הדיור הציבורי, אצלנו או לא?
משה גפני: אני עוד לא יודע.
משה גפני: עוד יש ויכוחים.
יעקב אדרי: רן כהן ניהל מלחמות על החוק במשך שנים.
אמנון כהן: אני מסמיך את כבודו - במידה שיגיע הרפרנט – להצביע בעד.
משה גפני: רותם, אתה בעד הפנייה הזאת?
משה גפני: מה זאת הפנייה הזאת?
פניה קירשנבאום: אני אשים רביזיה על זה.
פניה קירשנבאום: אני רוצה לדעת קריטריונים וחלוקה.
משה גפני: תצביעי בעד.
משה גפני: תאמיני לי, את יכולה לסמוך עלי.
פניה קירשנבאום: בכל מה שקשור למשרד התעשייה, יש לי עניין.
משה גפני: לא, זה לא משרד התעשייה.
פניה קירשנבאום: כתוב כאן משרד התעשייה.
משה גפני: אופן הפנייה הוא לא נכון.
פניה קירשנבאום: זה בביטחון?
משה גפני: זה לא למשרד התעשייה.
יעקב ברקאי: זה לא למשרד התעשייה.
יעקב ברקאי: זה כביכול ממשרד התעשייה למשרד הביטחון.
פניה קירשנבאום: אם זה ממשרד התעשייה, אני מוכנה להצביע, אבל אם זה היה למשרד התעשייה, לא הייתי מצביעה.
פניה קירשנבאום: אני מודיעה לך שכל העברה של משרד התעשייה, אני אשים כאן רביזיה.
פניה קירשנבאום: אני רוצה להבין את הקריטריונים לחלוקה שם.
משה גפני: ה צ ב ע ה     פניות 602 ו-603 – אושרו פה אחד
משה גפני: על סדר היום  תקנות הקרקעות (רכישה לצורכי ציבור) (אגרה בעד הגשת השגה), התשע"א-2010.
אריאל צבי: לפני שנה נעשתה בוועדה עבודה לתיקון פקודת הקרקעות (רכישה לצורכי ציבור).
משה גפני: עבודה גדולה מאוד.
אריאל צבי: עבודה גדולה ומרשימה.
משה גפני: חבר הכנסת ציון פיניאן היה יושב ראש מליאת הוועדה והוא עשה עבודה מצוינת.
משה גפני: כמה ישיבות ישבו על הנושא?
ציון פיניאן: עשר ישיבות, אבל בכל פעם ששר התחבורה פוגש אותי הוא מודה לי ואומר יישר כוח כי הכנסנו לשם את שר התחבורה במקום הנציב העליון, שר האוצר או שר התשתיות הלאומיות.
אריאל צבי: במסגרת התיקון קודם פתרון של הקמת ועדת השגות, ועדה שתדון בתביעות בעלות אופי שמאי שנוגעות לפיצויי הפקעה או לתשלומים אחרים במסגרת ההליכים של השבת הקרקע.
אריאל צבי: מחלוקות כאלה אמורות להיות מיושבות על ידי פורום מיוחד שנקרא ועדת השגות שהוא מוקם בפקודה.
אריאל צבי: שר המשפטים קיבל הסמכה לקבוע בין היתר את שיעור האגרות שישולמו עבור הדיונים בפני ועדת ההשגות הזאת ואלה בעצם התקנות שאנחנו מביאים היום לאישור הוועדה.
אריאל צבי: מדובר בקביעה של הסכום של האגרה שאמורים לשלם מי שמבקש להגיש השגה בפני ועדת ההשגות.